Makko

Makko, også skrevet makó og kalt makkobomull og Jumel-bomull,  er en type bomull opprinnelig fra Egypt. Den er fin, langfibret, brunaktig og ekstra sterk, og har silkeglans. Slik bomull har tradisjonelt særlig blitt brukt til strikket undertøy og strømpevarer.Oppslagsordet «makó» i Store norske leksikon (oppdatert 2009) Ordet betegner på norsk også trikotasje laget av denne typen bomull.
miniatyr|Underbukse i makko-bomull, produsert ved Salhus Tricotagefabrik utenfor Bergen. Krone-maco undertøy var den mest kjente merkevaren til fabrikken.

Historikk
Dyrking av bomull i Egypt i stor skala tok til på begynnelsen av 1800-tallet under dynastiet til Muhammad Ali av Egypt (1769–1849). Omkring 1820 oppdaget den franske forretningsmannen Louis Alexis Jumel bomullsplanter som egnet seg spesielt godt til industriell produksjon, i en hage i Kairo som tilhørte beyen Mako.Artikkel i The New York Times 1864 Ullfibrene på bomullsfrøene var lange, tynne og sterkere enn vanlig bomull. Etter at Jumel-bomullen ble tilpasset til storskaladyrking, fikk bomullsproduksjonen stadig større innpass i Nedre Egypt og deltaområdet der, mens det i Øvre Egypt ble satset på hveteproduksjon for eksport.Owen, E.R.J – Cotton and the Egyptian Economy 1820-1914 – Oxford 1969, side 29 Historikeren David Landes hevder at nettopp inntektene fra det statlige monopolet på bomullseksport gjorde prosjektene til Muhammad Ali mulige.*Landes, David – The Wealth and Poverty of Nations – Abacus 1998, side 404 Bomullstypen ble på fransk oppkalt etter Jumel, på engelsk og andre språk etter Mako.

I dag blir tradisjonell makkobomull dyrket på mindre områder øst for Nildeltaet og utgjør 0,5 % av den totale bomullsproduksjonen i Egypt hvert år. Imidlertid er det avlet fram en rekke, nye sorter makko, blant annet flere som dyrkes i Brasil.Oppslagsordet «maco» i The Fairchild Books Dictionary of Textiles (side 366)

Referanser

Kategori:Tekstiler